Dapo Abiodun
Dapo Abiodun (dem bon am for May 29, 1960) na Naijá politishian an biznessman. Dapo Abiodun bi di Gofnor for Ogun Stet afta wey e win di eleshion for 2019 onda di parti All Progressive Congress (APC). Di man bi di chairman for one govament oganasashion wey dey registar nem of kompini an biznes wey govament alao to dey wok. Di nem of di Organasashion bi Corporate Affairs Commission (CAC). Bifor Dapo Abiodun bi di gofnor of Ogun Stet e bi di Maniging Daretor (M.D) of one petrol compini wey di nem na Heydey petroleum an also e bi di pesin wey fest stat one kompini wey get di nem First Power Limited. For March 10 2019, di grup wey dey kotro eleshion for Naijá wey di nem bi Independent National Electoral Commission (INEC) tok  sey Dapo Abiodun go bi di next gofnor for Ogun Stet.

Tori of e laif
Dem bon Dapo Abiodun for May 29, 1960 for Iperu Remo insaid Ikenne lokal govament for Ogun stet.Dapo kom for di famili wey dia papa papa dem bi king in Iperu.Dapo bi di pikin of Dr Emmanuel Abiodun an im mama bi Victoria Abiodun wey kom fom Iperu Remo insaid Ogun East wey bi  one of di  aria wey senator dey kom fom insaid Ogun Stet.

Tori about im skul
Di true Tori of how Abiodun tak go skul no too klear. Im be enta wan palava wen i remain small for di 2015 senatorial eleshion wen I tak fo di paper wen i wan tak do eleshion se i finish skul fo Obafemi Awolowo University, bot wen i wan go for govnor election in 2019, Dapo tak se na onli sekondiri skul i finish an se na di satifikat de i hand.

Tori of how e tek wok
Dapo Abiodun bi di owna an Oga for one kompini wey get di nem Heydey Petroleum Limited (HPL). Im bi also di pesin we fest stat di kompini wey di nem na First Power Limited.

How e tek wok for politis
Dapo Abiodun bi one of di pipul wey kari di parti People Democratic Party (PDP) kom Ogun Stet, bot for now i don join anoda parti we i name bi All progressive Congress (APC) wen i no win di election wey hapun for 2015. Abiodun onda di parti APC join odas kadidate tek fight for one position for govment wey den name Ogun East gubernatorial election but na the pesin wey People Democratic party carri kom  win the election.
Abiodun befo befo don bi sinato for Naijá onda wan  pati we no dey again in 1998.Di name of di party na United Nigeria Congress Party (UNCP). Naijá Govment don use Abiodun fo mani manibgroup and oganasashion.
For 2019, e use di party All Progressive Congress (APC) tek fight for the position for gofnor  and de pick am as governor.
For 29 of May 2019, dey give am pawa to bi di Gofnor of Ogun Stet.
Abiodun na confam kristian and i de go di church we i name na Mountain of Fire and Miracle Ministry.Abiodun tak se na God win becos bad bele pipul no wan make i bi  gofnor of Ogun Stet.

Palava
Fo 2018, wan newspepa we i name na Cable Newspape tak se Abiodun use wayo tek get pape se i don pass out for school.

Im personal laif
Dapo Abiodun bi di hosband of Bamidele Abiodun an dey get five pikin togeda.

Tori About Pipu Life
Biography